钦定古今图书集成/明伦汇编/闺媛典/第262卷 > 林濬明妻李氏〈胡氏附〉
## 钦定古今图书集成/明伦汇编/闺媛典/第262卷 > 林濬明妻李氏〈胡氏附〉

按《临海县志》：李氏，林濬明妻。与濬明弟克明妻胡氏。
李生三子，胡男女各一，俱早寡，相矢以节。李尝谓胡
曰：“林氏昆弟以清白自立，吾侪当勉率儿辈，毋坠家
声。”胡视李如姑，每事必白而后行。相与勤织作，抚诸
子女，导之和敬，庭无间言，乡里重之。